Vinsents Lekavaljē

Vinsents Lekavaljē (; dzimis 1980. gada 21. aprīlī Ile Bizardā, Kanādā) ir bijušais kanādiešu hokejists, centra uzbrucējs. Karjeras ilgāku daļu aizvadījis Nacionālās hokeja līgas komandas Tampabejas "Lightning" sastāvā, bijis tās kapteinis, 2004. gadā kopā ar komandu izcīnījis Stenlija kausu. Kopā 1212 NHL aizvadītajās spēlēs atzīmējies ar 949 rezultativitātes punktiem, 2007. gadā bija visas līgas labākais vārtu guvējs.

 Spēlētāja karjera 
Savu karjeru Lekavaljē uzsāka 1996. gadā, spēlējot QMJHL līgas klubā Rimoski "Oceanic". Tajā nospēlēja divas sezonas un pēc otrās sezonas 1998. gada NHL draftā Tampabejas "Lightning" izvēlējās viņu ar kopējo pirmo numuru. Kluba rindās viņš spēlēja jau nākamajā sezonā, iemetot 13 vārtus un izdarot 15 rezultatīvas piespēles. 2003.—04. sezonā kopā ar "Lightning" izcīnīja savu vienīgo Stenlija kausa čempiona titulu. 2004.—05. NHL lokauta laikā Lekavaljē spēlēja Krievijas Superlīgas klubā Kazaņas "Ak Bars".

2006.—07. gada sezonas izskaņā kā līgas labākais vārtu guvējs ieguva Morisa Rišāra balvu. 2008. gadā Lekavaljē uzsāka pildīt "Lightning" kapteiņa funkcijas, to darot nākamās piecas sezonas. Pēc 14 "Lightning" sastāvā aizvadītām sezonām, 2013. gada 2. jūlijā Lekavaljē noslēdza piecu gadu līgumu ar Filadelfijas "Flyers". Uzbrucēja rezultativitāte "Flyers" rindās turpināja kristies. 2015.—16. gada sezonas gaitā tika aizmainīts uz Losandželosas "Kings", bet pēc sezonas beigām paziņoja par karjeras beigšanu.

Piedalījies 2002., 2007., 2008. un 2009. gada NHL Visu Zvaigžņu spēlēs. 2004. gada Pasaules kausa izcīņā tika atzīts par vērtīgāko spēlētāju. Ticis pie vairākām balvām un tituliem arī spēlējot QMJHL.

Kanādas hokeja izlases sastāvā piedalījies 1998. gada Pasaules čempionātā junioriem, 2001. gada Pasaules čempionātā, 2004. gada Pasaules kausa izcīņā, kā arī 2006. gada olimpiskajās spēlēs, 2004. gadā izcīnot zelta medaļu.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1996—97 Rimoski "Oceanic" QMJHL 64 42 61 103 38 4 4 3 7 2 1997—98 Rimoski "Oceanic" QMJHL 58 44 71 115 117 18 15 26 41 46 1998—99 Tampabejas "Lightning" NHL 82 13 15 28 23 — — — — — 1999—00 Tampabejas "Lightning" NHL 80 25 42 67 43 — — — — — 2000—01 Tampabejas "Lightning" NHL 68 23 28 51 66 — — — — — 2001—02 Tampabejas "Lightning" NHL 76 20 17 37 61 — — — — — 2002—03 Tampabejas "Lightning" NHL 80 33 45 78 39 11 3 3 6 22 2003—04 Tampabejas "Lightning" NHL 81 32 34 66 52 23 9 7 16 25 2004—05 Kazaņas Ak Bars RSL 30 7 9 16 78 4 1 0 1 6 2005—06 Tampabejas "Lightning" NHL 80 35 40 75 90 4 1 2 3 7 2006—07 Tampabejas "Lightning" NHL 82 52 56 108 44 6 5 2 7 10 2007—08 Tampabejas "Lightning" NHL 81 40 52 92 89 — — — — — 2008—09 Tampabejas "Lightning" NHL 77 29 38 67 54 — — — — — 2009—10 Tampabejas "Lightning" NHL 82 24 46 70 63 — — — — — 2010—11 Tampabejas "Lightning" NHL 65 25 29 54 43 18 6 13 19 16 2011—12 Tampabejas "Lightning" NHL 64 22 27 49 50 — — — — — 2012—13 Tampabejas "Lightning" NHL 39 10 22 32 29 — — — — — 2013—14 Filadelfijas "Flyers" NHL 69 20 17 37 44 7 1 1 2 2 2014—15 Filadelfijas "Flyers" NHL 57 8 12 20 36 — — — — — 2015—16 Filadelfijas "Flyers" NHL 7 0 1 1 2 — — — — — 2015—16 Losandželosas "Kings" NHL 42 10 7 17 20 5 1 1 2 2 NHL kopā 1212 421 528 949 848 75 26 30 56 84

 Izlases statistika 
 Gads  Izlase  Turnīrs           1998 Kanāda PČJ 7 1 1 2 4 2001 Kanāda PČ 7 3 2 5 29 2004 Kanāda PK 6 2 5 7 8 2006 Kanāda OS 6 0 3 3 16 Pieaugušo izlasēs kopā 19 5 10 15 53

 Ārējās saites 

Kategorija:1980. gadā dzimušie
Kategorija:Kanādas hokejisti
Kategorija:Tampabejas "Lightning" spēlētāji
Kategorija:Kazaņas "Ak Bars" spēlētāji
Kategorija:Filadelfijas "Flyers" spēlētāji
Kategorija:Losandželosas "Kings" spēlētāji
Kategorija:Hokejisti 2006. gada ziemas olimpiskajās spēlēs
Kategorija:Stenlija kausa ieguvēji
Kategorija:NHL drafta pirmās kārtas izvēles
Kategorija:Kvebekā dzimušie